ABM เปิดเทรดวันแรกพุ่งแรง 41% ทะลุ 2.50 บาท วอลุ่มแน่น 82.71 ลบ.
ABM เปิดเทรดวันแรกพุ่งแรง 41% ทะลุ 2.50 บาท วอลุ่มแน่น 82.71 ลบ. โดยเปิดที่ 2.52 บ. จาก IPO 1.80 บาท ล่าสุด ณ เวลา 10.00 น. ราคาอยู่ที่ 2.54 บาท บวก 0.74 บาท หรือ 41.11% สูงสุด 2.54บาท ต่ำสุด 2.52 บาท ด้วยมูลค่าซื้อขาย 82.71 ล้านบาท
27 ก.พ. 2561

ผู้สื่อข่าวรายงานว่า ราคาหุ้น บริษัท เอเชีย ไบโอแมส จำกัด (มหาชน) หรือ ABM ณ เวลา 10.00 น. ราคาอยู่ที่  2.54 บาท บวก 0.74 บาท หรือ 41.11% สูงสุด 2.54บาท ต่ำสุด 2.52 บาท ด้วยมูลค่าซื้อขาย 82.71 ล้านบาท
ทั้งนี้ ABM เข้าซื้อขายในวันนี้ (27 ก.พ.61) เป็นวันแรก โดย IPO ที่ 1.80 บาท โดยมี บริษัท แอสเซท โปร แมเนจเม้นท์ จำกัด เป็นที่ปรึกษาทางการเงิน
อนึ่ง ABM ประกอบธุรกิจจัดหาและจัดจำหน่ายผลิตภัณฑ์เชื้อเพลิงชีวมวล ให้กับผู้ที่มีความต้องการใช้เชื้อเพลิงชีวมวล ทั้งผู้ที่มีความต้องการใช้เชื้อเพลิงชีวมวลเป็นเชื้อเพลิงในกระบวนการผลิต ได้แก่ กลุ่มโรงงานอุตสาหกรรม และกลุ่มโรงไฟฟ้า และผู้ที่นำเชื้อเพลิงชีวมวลไปใช้ประโยชน์ด้านอื่นๆ เช่น กลุ่มผู้แปรรูปชีวมวล กลุ่มผู้ผลิตผลิตภัณฑ์ไม้ และกลุ่มที่นำเชื้อเพลิงชีวมวลไปจัดจำหน่ายต่อ
โดยมีจำหน่ายผลิตภัณฑ์เชื้อเพลิงชีวมวลครบวงจร ได้แก่ 1. กะลาปาล์ม 2. ไม้สับและส่วนอื่นๆ ของไม้ 3. ขี้กบ ขี้เลื่อย และฝุ่นไม้ 4. ชีวมวลอัดแท่ง และ 5. เชื้อเพลิงชีวมวลอื่นๆ